**სწავლის შედეგების შეფასების მეთოდოლოგია**

სწავლის შედეგები არის ცოდნა, უნარი და დამოკიდებულებები/ღირებულებები, რაც მსმენელს გააჩნია საჯარო მოხელის პროფესიული განვითარების, საბაზისო პროგრამის დასრულების შემდეგ.

სწავლის შედეგების შეფასება ხორციელდება პროგრამით განსაზღვრული სწავლის შედეგების შეფასების მეთოდის გამოყენებით:

**ფასდება**

1**.** ტრენინგზე დასწრება, რომლის აღრიცხვა ხორციელდება სკოლის რეგულაციების მიხედვით;

2. მიღებული ცოდნა დასკვნითი შეფასების - ტესტირების საფუძველზე.

|  |  |
| --- | --- |
| **შეფასების სისტემა** | |
| **დადებითი შეფასება** | ტესტი ითვლება ჩაბარებულად შემდეგი რანგირებით  A - მაქსიმალური შეფასების 91-100%  B - მაქსიმალური შეფასების 81-90%  C - მაქსიმალური შეფასების 71-80%  D - მაქსიმალური შეფასების 61-70% |
| **უარყოფითი შეფასება** | Fx - მაქსიმალური შეფასების 51-60%, რაც ნიშნავს, რომ მსმენელს მეტი მუშაობა სჭირდება და ეძლევა დასკვნით შეფასებაზე კიდევ ერთხელ გასვლის უფლება  F - მაქსიმალური შეფასების 50% და ნაკლები, რაც ნიშნავს, რომ მსმენელმა ვერ აითვისა პროგრამა. |

|  |  |
| --- | --- |
| **შეფასების ფორმა** | |
| **დასკვნითი შეფასების ტიპი** | დასკვნითი შეფასება ტარდება კურსის დასრულებისას, რომელიც გრძელდება 2 საათის განმავლობაში, შეხვედრის ბოლო დღის დასასრულს. დასკვნითი შეფასება მოიცავს პროგრამაში შესულ მთელ მასალას. |
| **დასკვნითი შეფასების ფორმატი** | დასკვნითი შეფასება ტარდება ტესტის ფორმატში. ტესტი შედგება 50 დახურული კითხვისგან (თითო საგანში 10-13 კითხვა), თითოეულს აქვს 4 სავარაუდო პასუხი, რომელთაგან მხოლოდ ერთია სწორი. სწორი პასუხი შეფასდება 2 ქულით. სულ ტესტი შეფასდება 100 ქულით. |
| **შეფასების გადაბარება** | მსმენელს უფლება აქვს 7 დღის ვადაში გადააბაროს შეფასება იმ შემთხვევებში, თუ:   * მიიღო Fx (მაქსიმალური შეფასების 51-60%) შეფასება; * ვერ დაესწრო ტესტირებას და წარმოადგენს ტესტირების გაცდენის საპატიო მიზეზის ცნობას.   \*შენიშვნა: გაცდენის საპატიო მიზეზად მსმენელს ეთვლება ავადმყოფობა, რომელიც უნდა დადასტურდეს ცნობით სამედიცინო დაწესებულებიდან ან სამსახურში გადაუდებელი საქმე/მივლინება, რომელიც უნდა დადასტურდეს ორგანიზაციის/დანაყოფის ხელმძღვანელის წერილით. |

**სერტიფიკატის გაცემის საფუძველი**

სერტიფიკატი გაიცემა, თუ დაკმაყოფილებულია ორივე პირობა: მსმენელი ესწრება საკონტაქტო საათების მინიმუმ 80%-ს და დასკვნით გამოცდაზე მიიღებს დადებით შეფასებას. კურსის გავლის შესახებ. მსმენელთა დასწრება ტრენინგებზე აღირიცხება სსიპ „ზურაბ ჟვანიას სახელობის სახელმწიფო ადმინისტრირების სკოლის“ დირექტორის მიერ დამტკიცებული წესის შესაბამისად.